યોગના મહત્વ અંગે જણાવતા પ્રધાનમંત્રી નરેન્દ્ર મોદીએ જણાવ્યું છે કે આ માત્ર એક ક્રિયા નથી પરંતુ શરીરને સ્વસ્થ રાખવાની એક વિધી છે. યોગનો આ કાર્યક્રમ ચંદીગઢમાં કેપિટલ કોમ્પ્લેક્સમાં યોજાયો હતો. આ સિવાય યોગ દિવસ પર દેશભરમાં અનેક જગ્યાએ કાર્યક્રમો યોજાયા હતા. પીએમ મોદી સાથે વિકલાંગોએ પણ યોગ કર્યા. પ્રધાનમંત્રીએ જણાવ્યું કે યોગ પામવાનો નહીં પરંતુ મુક્કિનો માર્ગ છે. આ પરલોકનું વિજ્ઞાન નથી. આલોકનું વિજ્ઞાન છે. યોગ વિશ્વમાં વધારે લોકપ્રિય થવું જોઇએ. ભારતમાંથી સારા યોગ ટીચર પણ પ્રાપ્ત થઇ શકે છે.